**FELJEGYZÉS**

A Debreceni Egyetem jogelődjénél, a Kossuth Lajos Tudományegyetem Természettudományi Karán évtizedekkel ezelőtt diplomát szerzett, korábbi vietnámi diákok részére, a Debrecenben diplomázott, majd Vietnamba hazatért volt diákjai és magyar évfolyamtársai részére illetve a magyarországi kapcsolatokban érintett, a meghirdetett szimpóziumra jelentkezők részére, ügyintézésükhöz.

A meghívottak be tudnak számolni a diplomaszerzés, hazatérés utáni évtizedekről, szakmai eredményeiről, stb., és az egyetem információkat tud nyújtani az aktuális oktatási programokról, tudományos kutatási programjairól.

Egy megrendezésre kerülő öregdiák találkozó, egyben szakmai konferencia jó lehetőséget kínál a Debreceni Egyetem és az érintett vietnami állampolgárok részére a további szakmai és személyes kapcsolattartás kialakítására is. Ezzel is hozzá lehet járulni az egyetemünk kapcsolatrendszerének, a hallgatói, oktatói, kutatói mobilitás további erősítéséhez, a vietnami állampolgárságú hallgatók számának növeléséhez.

Fontos megemlíteni azt is, hogy egy ilyen öregdiák találkozó, szakmai konferencia megszervezése összhangban van Magyarország és Vietnam, vagyis a két ország politikai, gazdasági, oktatási, tudományos együttműködési törekvéseivel is!

**A schengeni vízumkiadás alapvető szabályai**

**Vietnami állampolgárok Magyarországra történő beutazása, tartózkodása**

**Vízumkérelem benyújtása**

* a vietnami állampolgárok az EU, Schengeni térségébe, így Magyarországra érvényes magánútlevéllel és vízummal utazhatnak be és tartózkodhatnak;
* rövid távú tartózkodásra jogosító egységes schengeni vízum (C): egyszeri, kétszeri vagy többszöri beutazásra, és megszakítás nélküli tartózkodás esetén a beutazástól számított legfeljebb 90 napig, megszakítás esetén az első beutazás időpontjától számított 6 hónapon belül összesen 90 napig terjedő tartózkodásra jogosít;
* az egységes schengeni vízum iránti kérelmet annál a magyar külképviseleten kell benyújtani, amely az érintett személy vietnami lakhelye szerint illetékes;
* a vízum iránti kérelem/kérdőív ingyenes, beszerezhető a konzulátusokon vagy letölthető a Külügyminisztérium honlapjáról (http://konzuliszolgalat.kormany.hu/vizumkerdoiv);
* az ügyfél a kérelmet/kérdőívet személyesen nyújthatja be;
* a vízumkérelmet a konzulátus legkorábban az utazás megkezdése előtt 3 hónappal vesz át;
* a schengeni vízum iránti kérelem/kérdőívet a hiánytalanul és olvashatóan kell kitölteni, valamint aláírni, és be kell mutatnia az útlevelét, mely • legalább két üres oldalt tartalmaz • a megelőző 10 éven belül bocsátottak ki • érvényessége legalább három hónappal meghaladja a tagállamok területéről történő távozás napját, vagy több tartózkodás esetén a tagállamok területéről történő tervezett utolsó távozás napját;
* a kérelemhez mellékelni kell hat hónapnál nem régebbi, 1. db. igazolványkép méretű, formátumú színes arcfényképet; 30 EUR igazgatási szolgáltatás díját (vízumdíj);
* a kérelemhez mellékelni kell továbbá a beutazás és tartózkodás célját, anyagi fedezetét, szállás biztosítottságát, üzleti alapú utasbiztosítás meglétét, be- és kiutazásra vonatkozó repülőjegyet, vagy helyfoglalást;
* az eljáráshoz kapcsolódóan a kérelmező biometrikus adatait is rögzítik;
* a hatályos jogszabály biztosítja és tényleges eljárási gyakorlat is, hogy a vízumkérelmező hazájában levő egzisztenciájára, vagyis munkájára, jövedelmére, vagy nyugdíjára és a lakóhelyére vonatkozó okiratok bemutatását is megkívánják;
* a befogadható vízumkérelemről főszabály szerint a kérelem benyújtásától számított 15 naptári napon belül kell határozni, éppen ezért a vízumkérelmet a tervezett utazás megkezdése előtt legalább 15 nappal javasolt benyújtani az illetékes konzulátuson;
* a kérelem késedelmes benyújtásáért, illetve az emiatt esetlegesen meghiúsuló utazásokért a konzulátusok semmiféle felelősséggel nem tartoznak;
* indokolt esetben a konzulátus a vízumeljárás idejét 30 vagy 60 napra meghosszabbíthatja.

**A vízumkérelmek ellenőrzése, elbírálása**

* személyes meghallgatás is történhet;
* a kérelem vizsgálatakor a konzul − minden esetben ellenőrzi, hogy a kérelmező szerepel-e a Schengeni Információs Rendszerben (SIS);
* ellenőrzi a kérelmező korábbi vízumügyeit − meghatározott esetekben konzultálni köteles más tagállamok illetékes hatóságaival;
* konzultálhat a Bevándorlási és Menekültügyi Hivatallal, illetve a Külgazdasági és Külügyminisztériummal;
* konzultálhat más schengeni konzulátusokkal;
* a kérelmezőtől a kérelemhez már csatolt dokumentumokon kívül más dokumentumok, igazolások bemutatását is kérheti.

Amennyiben a kérelmező a hatályos jogszabályokban előírtaknak megfelel, úgy a konzul, engedélyező döntést hoz, a vietnami magánútlevélbe a vízumot/matrica formátumú okiratot beragasztja és a tényleges utazás megtörténhet!

A vízumkérelmet el kell utasítani, ha a kérelmező:

* hamis, hamisított vagy csalárd módon felhasznált úti okmányt mutat be;
* nem indokolja meg a tervezett tartózkodás célját és körülményeit;
* nem nyújt igazolást arról, hogy rendelkezik megfelelő anyagi fedezettel a tervezett tartózkodás időtartamára, illetve a visszatéréshez;
* a folyó hat hónapos időszakban már három hónapot a tagállamok területén tartózkodott egységes vízummal vagy korlátozott területi érvényességű vízummal;
* olyan személy, akire vonatkozóan a SIS beléptetési tilalmat elrendelő figyelmeztető jelzést adtak ki;
* adott esetben nem szolgál bizonyítékkel arra, hogy megfelelő és érvényes utazási egészségbiztosítással rendelkezik vagy − kétely merül fel a kérelmező által benyújtott támogató dokumentumok hitelességét vagy tartalmuk helytállóságát, valamint a kérelmező által tett nyilatkozatok megbízhatóságát illetően.

Az elutasításról szóló döntést és annak indokait a konzul az erre rendszeresített formanyomtatványon közli a kérelmezővel. Elutasítás esetén a vízumeljárási díjat a konzulátus nem téríti vissza.

**Magyarországnak, Vietnamban levő külképviseleteinek címe, elérhetősége**

**Nagykövetség, Konzuli Hivatal - Hanoi**

Cím:9. emelet, Hanoi Lake View Residence, 28 Thanh Nien út, Tay Ho kerület, Hanoi, Vietnam

Előhívó: 00-844

Telefon:3-771-57-14, 3-771-57-15
Fax: 3-771-57-18
Konzul: Jordanicsné dr. Horváth Gabriella

E-mail: consulate.hoi@mfa.gov.hu

Honlap:[hanoi.mfa.gov.hu](https://hanoi.mfa.gov.hu/)

Ügyfélfogadás: hétfő-csütörtök: 9.00-13.00

**Főkonzulátus, Konzuli Hivatal - Ho Chi Minh-város**

Cím: 21st floor, LIM Tower, 9-11 Ton Duc Thang Street, Ben Nghe Ward, District 1, Ho Chi Minh City, Vietnam

Előhívó:00 84

Telefon:28 3622 1001 (általános információ)
 28 3622 1004 (időpontfoglalás konzuli ügyekben)

Fax: 28 3827 7995

Misszióvezető: Dr. Baloghdi Tibor főkonzul

Első beosztott: Szécsi Dániel konzul

E-mail: mission.hcm@mfa.gov.hu

Honlap: [hcmc.mfa.gov.hu](https://hcmc.mfa.gov.hu/)

Ügyfélfogadás: Hétfő - péntek: 9:00 – 12:00, 13:00 – 17:00
Az ügyfelek fogadása előzetes időpont egyeztetés alapján történik.

**A szimpóziumra meghívás esetén a szervező DE Természettudományi és Technológiai Kar speciális feladata lehet,**

* a meghívás időszakán (2018.06.20-2018.08.20) belül - hiszen a vízumkiadás várhatóan csak arra az időszakra fog korlátozódni – a program várhatóan 2018.06.28-30 között várható - ezért a meghívottaknak lehetősége lesz további személyes baráti találkozókon is részt venni, Debrecen, Budapest, vagy más országi/magyarországi országrészébe kirándulni, stb.);
* a tervezett program mellett a meghívó tájékoztatást nyújt az egyetemi szálláslehetőségről és a programon történő díjmentes részvétel lehetőségét biztosítja;
* a jelentkezők előzetesen személyes adatlapot töltenek ki (és valamennyi kísérő családtagja is), valamint az útlevele személyi részének másolatát;
* Magyarország Hanoiban és Ho Chi Minh városban levő külképviseletét a szervezők előzetesen írásban tájékoztatják a programról, azon tervezetten résztvevő vietnami állampolgárokról, illetőleg kérik, hogy a Konzuli Hivatalban való megjelenést, vízumkérelmet támogassák;
* az érintettek részére személyre szóló DE Természettudományi és Technológiai Kar által kiadott meghívással, levelet küldenek e.mailen és az eredeti okiratot postai úton továbbítják, melyben rögzítve van az, hogy a szállásmegoldás a DE melyik kollégiumában áll rendelkezésre (melytől utólag eltérő más változás is elfogadható).

Az öregdiák találkozó, konferencia szervezőjének meghívója a beutazás és tartózkodás céljának, szállásmegoldás meglétének, időtartamának dokumentálása a vízum ügyintézés kiemelten fontos dokumentuma!

**Tanácsadó: Oláh Ferenc -** **olah.ferenc@unideb.hu**